es en ceb cy cy ku en cy cy id de it en en ceb cy cy ku en cy cy hu cy en cy es ca de cy cy cy cy eo cy en cy en de en es tr de
Mae Heledd yn arwain ein swyddfa yng Nghaerdydd ac yn darparu ymchwil, gwerthuso ac arbenigedd ymgynghorol ar draws ystod o feysydd polisi ar gyfer OB3 gan gynnwys addysg, sgiliau a chyflogaeth; datblygu economaidd a'r iaith Gymraeg.
Bu Heledd gynt yn gweithio fel Uwch-ddarlithydd Busnes a Rheolaeth, gan arbenigo mewn ymddygiad sefydliadol ac entrepreneuriaeth, ac roedd hi’n un o'r penodiadau academaidd cyntafi’r Coleg Cymraeg Cenedlaethol. O dan ei harweinyddiaeth, denodd niferoedd mawr i astudio busnes, twristiaeth a rheoli digwyddiadau trwy gyfrwng y Gymraeg am y tro cyntaf mewn ysgolion busnes ar draws prifysgolion De CymruRoedd Heledd yn aelod o Fwrdd Academaidd y Coleg, yn gadeirydd y panel Busnes a Rheolaeth a daeth yn Gymrawd yr Academi Addysg Uwch.
Roedd Heledd yn Rheolwr Polisi i Gymdeithas Llywodraeth Leol Cymru am chwe blynedd gan ddarparu cyngor ar bolisi a chynrychioli llywodraeth leol ar ddatblygiadau strategol ym meysydd hamdden, diwylliant, twristiaeth a’r iaith yng Nghymru. Mae hefyd wedi gweithio i Menter a Busnes yn datblygu prosiectau masnachol ynghyd â sefydlu prosiect oedd yn annog pobl ifanc i sefydlu busnes.
Mae gan Heledd radd dosbarth cyntaf yn y Gymraeg, a gradd Meistr mewn Entrepreneuriaeth a Rheoli Busnesau Bach o Brifysgol Aberystwyth. Mae'n Gymrawd y Sefydliad Rheolaeth Siartredig, yn ymarferydd hyfforddedig PRINCE2 ac yn un o ymddiriedolwyr Eisteddfod Genedlaethol Cymru. Mae hi yn gyfranwr cyson i raglenni materion cyfoes ar y teledu a’r radio ac hefyd yn ymwneud yn angerddol â nifer o brosiectau wedi’u hanelu at fentora ac ysbrydoli menywod ifanc yng Nghymru.
Cyfarwyddwr ac Ysgrifennydd y Cwmni
590 Tahoe Keys Blvd, South Lake Tahoe, CA 96150
Rhif Cofrestredig y Cwmni: 5565984